अयोध्या. अयोध्या विधानसभा से बसपा कैंडिडेट बज्मी सिद्दीकी और अन्य 6 लोगों पर एक मुस्लिम लड़की ने गैंगरेप का आरोप लगाया है। मामले में आरोपियों की शनिवार को कोर्ट में पेशी हुई, जिसके बाद उन्हें जेल भेज दिया गया। हालांकि, बज्मी को जेल नहीं भेजा गया है। उनका कहना है कि इस चुनाव में बसपा की बढ़त को देखते हुए विरोधी परेशान हैं और मुझे झूठे आरोपों में फंसाना चाहते हैं। क्या कोई सड़क पर रेप कर सकता है...
- बसपा कैंडिडेट सिद्दीकी ने आगे कहा, ''क्या किसी पार्टी का कैंडिडेट इस तरह सड़क पर रेप कर सकता है? यह कोई फिल्म की कहानी लगती है।''
- ''प्रदेश में अपराध इतना बढ़ रहा है, उस पर ध्यान नहीं दिया जा रहा है। क्या कारण है कि जब ये लड़की जाती है तो तुरंत केस दर्ज हो जाता है।''
क्या था पीड़िता का आरोप?
- पीड़िता का आरोप था कि गुरुवार रात बज्मी अपने 6-7 साथियों के साथ आए और उसके परिजन से मारपीट की। इसके बाद सभी ने उसके साथ गैंगरेप किया। मेरे मुंह और नाक से ब्लीडिंग तक होने लगी। उसके छोटे बच्चे को भी उठाकर पटक दिया गया।
- पुलिस ने इस मामले में 7 लोगों के खिलाफ गैंगरेप का केस दर्ज किया था।
क्या कहना है पीड़िता के रिश्तेदार का?
- पीड़िता के एक रिश्तेदार ने बताया, ''मैं दिव्यांग हूं। मुझे इस बारे में कुछ भी मालूम नहीं कि क्या हुआ। बाहर से कुंडी खटखटाने पर मैंने दरवाजा खोला तो 4 लोग अंदर आ गए।"
- "इसके बाद लात-घूसों से हमें मारा-पीटा। विरोध किया तो मेरा मुंह दबा दिया और कहा गया कि चुपचाप रहो वरना जान से मार देंगे।''
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva